Ehdotus neuvoston päätös luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 11 artiklasta poikkeavaa toimenpidettä tehdyn päätöksen 2000/256/EY muuttamisesta /* KOM/2004/0854 lopull. */





Bryssel 06.01.2005 KOM(2004) 854 lopullinen Ehdotus NEUVOSTON PÄÄTÖS luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 11 artiklasta poikkeavaa toimenpidettä tehdyn päätöksen 2000/256/EY muuttamisesta (KOMISSION ESITTÄMÄ) PERUSTELUT Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17. toukokuuta 1977 annetun kuudennen neuvoston direktiivin[1] 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi tai jatkaa tällaisten toimenpiteiden voimassaoloa. Tällaiset luvat ovat yleensä väliaikaisia, jotta näiden erityistoimenpiteiden tarkoituksenmukaisuutta ja tehoa voitaisiin arvioida muutaman vuoden kuluttua. Neuvoston päätöksellä 2000/256/EY[2] Alankomaiden kuningaskunnalle annettiin lupa sisällyttää 11 artiklan A kohdan 1 alakohdan a alakohdasta poiketen tavaroiden luovutuksesta tai palvelujen suorituksesta maksettavan veron perusteeseen luovuttajan/suorittajan käyttämän ja vastaanottajan toimittaman kullan arvo, jos kullan luovutus vastaanottajalle on direktiivin 98/80/EY[3] säännösten mukaisesti vapautettu verosta. Poikkeuksen avulla Alankomaiden on ollut mahdollista estää veron perusteen aleneminen tietyissä jalokivialan liiketoimissa, joissa asiakas toimittaa jalokivikauppiaalle ”sijoitustarkoituksiin” hankkimansa ja siis arvonlisäverosta vapautetun kullan ja jalokivikauppias luovuttaa sen edelleen tavarana (esim. kultaan istutettuna jalokivenä) tai palveluna (esim. sulattamalla kullan sormukseksi). Alankomaiden hallitus pyysi komission pääsihteeristön 8. syyskuuta 2004 vastaanottamaksi kirjaamassa kirjeessä päätöksen 2000/256/EY voimassaolon jatkamista; mainitulla päätöksellä Alankomaille annetaan lupa soveltaa erityistoimenpiteitä tietyistä, kullan työstämiseen liittyvistä tavaroiden luovutuksista ja palvelujen suorituksista maksettavan veron perusteisiin. Kuudennen direktiivin 27 artiklan 2 kohdan mukaisesti komissio ilmoitti muille jäsenvaltioille 22. marraskuuta 2004 päivätyllä kirjeellä Alankomaiden kuningaskunnan esittämästä pyynnöstä ja Alankomaiden kuningaskunnalle 24. marraskuuta 2004 päivätyllä kirjeellä saaneensa kaikki tiedot, joita se piti tarpeellisina pyynnön käsittelemiseksi. Komissio myöntää, että tämän poikkeuksen avulla estetään alv-järjestelmän väärinkäyttöä. Komissio toteaa lisäksi, että kaksi muuta jäsenvaltiota on saanut samankaltaiset poikkeukset. Komissio on jo aloittanut 27 artiklan mukaisten poikkeusten järkiperäistämiseen tähtäävän työn, ja nämä poikkeukset voidaan sisällyttää kyseiseen työhön. Sen vuoksi tässä tarkoitetun poikkeuksen voimassaoloa olisi jatkettava siihen asti, kun 27 artiklan mukaisten poikkeusten, joilla tällä hetkellä estetään tämäntyyppinen sijoituskullan verovapautukseen liittyvä arvonlisäveron kierto, järkiperäistämistä koskeva direktiivi tulee voimaan, kuitenkin enintään 31. joulukuuta 2009 asti. Ehdotus NEUVOSTON PÄÄTÖS luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 11 artiklasta poikkeavaa toimenpidettä tehdyn päätöksen 2000/256/EY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun neuvoston direktiivin 77/388/ETY[4] ja erityisesti sen 27 artiklan 1 kohdan, ottaa huomioon komission ehdotuksen[5], sekä katsoo seuraavaa: Neuvosto antoi päätöksellä 2000/256/EY[6] Alankomaiden kuningaskunnalle direktiivin 77/388/ETY 11 artiklan A kohdan 1 alakohdan a alakohdasta poiketen luvan sisällyttää tavaroiden luovutuksesta tai palvelujen suorituksesta maksettavan veron perusteeseen luovuttajan/suorittajan käyttämän ja vastaanottajan toimittaman kullan arvo, jos kullan toimitus vastaanottajalle on direktiivin 77/388/ETY 26 b artiklan mukaisesti vapautettu verosta. Poikkeuksen tarkoituksena oli estää sijoituskultaa koskevan verovapautuksen väärinkäyttö ja samalla tietyntyyppiset veropetokset sekä veron kiertäminen. Alankomaiden hallitus pyysi komission pääsihteeristön 8 päivänä syyskuuta 2004 vastaanottamaksi kirjaamassa kirjeessä päätöksen 2000/256/EY voimassaolon, jonka on määrä päättyä 31 päivänä joulukuuta 2004, jatkamista. Direktiivin 77/388/ETY 27 artiklan 2 kohdan mukaisesti komissio ilmoitti 22 päivänä marraskuuta 2004 päivätyllä kirjeellä muille jäsenvaltioille Alankomaiden kuningaskunnan esittämästä pyynnöstä. Alankomaiden kuningaskunnalle komissio ilmoitti 24 päivänä marraskuuta 2004 päivätyllä kirjeellä, että sillä on kaikki tarpeellisiksi katsomansa tiedot pyynnön käsittelemiseksi. Alankomaiden viranomaisten mukaan päätöksellä 2000/256/EY myönnetty poikkeus on ollut tehokas edellä esitettyjen tavoitteiden saavuttamisessa. Direktiivin 77/388/ETY 27 artiklaan perustuvat poikkeukset, joilla pyritään estämään sijoituskultaa koskevaan verovapautukseen liittyvää arvonlisäveron kiertoa, voidaan sisällyttää myöhemmin tehtävään ehdotukseen direktiiviksi, jolla järkiperäistetään eräitä kyseiseen artiklaan perustuvia poikkeuksia. Sen vuoksi on tarpeen jatkaa päätöksen 2000/256/EY nojalla myönnetyn poikkeuksen voimassaoloa siihen asti, kunnes direktiivin 77/388/ETY 27 artiklaan, jonka soveltamisalaan sijoituskultaa koskevaan verovapautukseen liittyvä arvonlisäveron kiertäminen kuuluu, perustuvien poikkeusten järkiperäistämistä koskeva direktiivi tulee voimaan, tai 31 päivään joulukuuta 2009, sen mukaan, kumpi ajankohdista on aikaisempi. Poikkeuksella ei ole kielteistä vaikutusta arvonlisäverosta kertyviin yhteisön omiin varoihin, ON TEHNYT TÄMÄN PÄÄTÖKSEN: 1 artikla Korvataan päätöksen 2000/256/EY 2 artikla seuraavalla: ”2 artikla Edellä 1 artiklan nojalla annetun luvan voimassaolo päättyy sinä päivänä, jona direktiivin 77/388/ETY 27 artiklaan perustuvien poikkeusten, joilla estetään sijoituskultaa koskevaan verovapautukseen liittyvä arvonlisäveron kiertäminen, järkiperäistämistä koskeva direktiivi tulee voimaan, tai 31 päivänä joulukuuta 2009, sen mukaan, kumpi ajankohdista on aikaisempi.”. 2 artikla T ämä päätös on osoitettu Alankomaiden kuningaskunnalle. Tehty Brysselissä […]. Neuvoston puolesta Puheenjohtaja [1] EYVL L 145, 13.6.1977, s.1, direktiivi sellaisena kuin se on viimeksi muutettuna direktiivillä 2004/66/EY (EUVL L 168, 1.5.2004, s. 35). [2] EYVL L 79, 30.3.2000, s. 36. [3] EYVL L 281, 17.10.1998, s. 31. [4] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/66/EY (EUVL L 168, 1.5.2004, s. 35). [5] EUVL C , , s. . [6] EYVL L 79, 30.3.2000, s. 36.